**Ministru kabineta noteikumu projekta**

**„Jūrnieka repatriācijas un ar to saistīto izdevumu nodrošināšanas kārtība”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2013.gada 12.novembra sēdes protokola Nr.60 36.§ 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Latvijā nav speciāla tiesiskā regulējuma kārtībai, kādā tiek veikta jūrnieka repatriācija un kādā tiek nodrošināti ar repatriāciju saistītie izdevumi, ja to neveic kuģa īpašnieks.  Saskaņā ar Jūras kodeksa 319. pantu „repatriācija” saistās ar gadījumiem, kad darba līgums tiek izbeigts citā ostā, nevis līguma noslēgšanas ostā, un tiek nodrošināta jūrnieka nokļūšana piemērotā atgriešanās ostā. Saskaņā ar šī likuma 318. pantu „piemērota atgriešanās osta” ir osta, kurā jūrnieks uzkāpis uz kuģa vai salīgts darbā vai, ja jūrnieku atbrīvo no darba, — kāda cita osta, par kuru vienojas ar jūrnieku, atbrīvojot viņu no darba.  Spēkā esošajā Jūras kodeksa redakcijā ir iekļauts vispārīgs konsulārās amatpersonas pienākums izsniegt nelaimē nonākušam jūrniekam pabalstu un kontrolēt, lai kuģa kapteinis vai darba devējs pienācīgi izpildītu tiem uzliktos jūrnieka repatriācijas pasākumus. Līdz šim Ārlietu ministrija ar šādiem gadījumiem savā praksē nav saskārusies. Jūrniekiem un viņu ģimenes locekļiem ir tikusi sniegta konsulārā palīdzība tādā pašā apjomā kā jebkuram Latvijas valstspiederīgajam.  Likumprojekts „Grozījumi Jūras kodeksā”, kas stāsies spēkā 18.06.2014., paredz, ka gadījumos, ja kuģa īpašnieks nepilda jūrnieka repatriācijas pienākumus, Ārlietu ministrija organizē jūrnieka repatriāciju, un ar repatriāciju saistītie izdevumi tiek segti no valsts budžeta. Minētajā likumprojektā ietverts deleģējums Ministru kabinetam noteikt kārtību, kādā tiek veikta jūrnieka repatriācija, ja to neveic kuģa īpašnieks gadījumos, kad ar likumu tam repatriācijas izdevumi būtu jāsedz, kā arī kārtību, kādā tiek pieprasīti, segti un atmaksāti ar repatriāciju saistītie izdevumi, un šo izdevumu apmēra noteikšanas kārtību.  Noteikumu projekta izstrādes mērķis ir tiesiski noregulēt jūrnieka repatriācijas procesu un ar to saistīto izdevumu nodrošināšanas kārtību gadījumos, ja repatriāciju neveic kuģa īpašnieks.  Noteikumu projekts reglamentē palīdzības sniegšanas procedūru repatriācijas gadījumā, kā arī paredz repatriācijai nepieciešamo līdzekļu piešķiršanas un atmaksas kārtību.  Repatriācijas nepieciešamības gadījumā jūrniekam ar iesniegumu par palīdzības saņemšanu jāvēršas kādā no Latvijas pārstāvniecībām ārvalstīs. Konsulārā amatpersona pārbauda iesniegumā norādīto informāciju, sazinoties ar VAS „Latvijas Jūras administrācija”.  Pēc informācijas pārbaudīšanas konsulārā amatpersona noskaidro situācijai atbilstošākā ceļošanas maršruta izmaksas un aprēķina jūrnieka repatriācijai nepieciešamo naudas līdzekļu apmēru.  Lēmumu par jūrnieka repatriācijai nepieciešamo naudas līdzekļu piešķiršanu pieņem Ārlietu ministrijas valsts sekretārs ne ilgāk kā piecu darba dienu laikā no iesnieguma saņemšanas brīža.  Lai novērstu neatbilstošu piešķirto līdzekļu izlietojumu, palīdzība tiek nodrošināta, apmaksājot ar repatriāciju saistītos pakalpojumus. Tikai atsevišķos gadījumos finanšu līdzekļi tiek izmaksāti jūrniekam skaidrā naudā, lai segtu ar pārtikas iegādi, sabiedriskā transporta biļešu iegādi vai citus ar uzturēšanos saistītos izdevumus. |
| 3. | Projekta izstrādē iesaistītās institūcijas | Ārlietu ministrija un Satiksmes ministrija |
| 4. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Latvijas valstspiederīgie jūrnieki un jūrnieki, kas ir nodarbināti uz Latvijas karoga kuģiem. | | | | |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. | | | | |
| 3. | Administratīvo izmaksu monetārs novērtējums | | Projekts šo jomu neskar. | | | | |
| 4. | Cita informācija | | Nav. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | | 2014. gads | | | Turpmākie trīs gadi (*euro*) | | |
| 2015 | 2016 | 2017 |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2014) gadu | Izmaiņas, salīdzinot ar kārtējo (2014) gadu | Izmaiņas, salīdzinot ar kārtējo (2014) gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | 0 | | 0 | Nav attiecināms | Nav attiecināms | Nav attiecināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | | 0 | Nav attiecināms | Nav attiecināms | Nav attiecināms |
| 1.2. valsts speciālais budžets | | 0 | | 0 | Nav attiecināms | Nav attiecināms | Nav attiecināms |
| 1.3. pašvaldību budžets | | 0 | | 0 | Nav attiecināms | Nav attiecināms | Nav attiecināms |
| 2. Budžeta izdevumi: | | 0 | | 0 | Nav attiecināms | Nav attiecināms | Nav attiecināms |
| 2.1. valsts pamatbudžets | | 0 | | 0 | Nav attiecināms | Nav attiecināms | Nav attiecināms |
| 2.2. valsts speciālais budžets | | 0 | | 0 | Nav attiecināms | Nav attiecināms | Nav attiecināms |
| 2.3. pašvaldību budžets | | 0 | | 0 | Nav attiecināms | Nav attiecināms | Nav attiecināms |
| 3. Finansiālā ietekme: | | 0 | | 0 | Nav attiecināms | Nav attiecināms | Nav attiecināms |
| 3.1. valsts pamatbudžets | | 0 | | 0 | Nav attiecināms | Nav attiecināms | Nav attiecināms |
| 3.2. speciālais budžets | | 0 | | 0 | Nav attiecināms | Nav attiecināms | Nav attiecināms |
| 3.3. pašvaldību budžets | | 0 | | 0 | Nav attiecināms | Nav attiecināms | Nav attiecināms |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | X | | 0 | Nav attiecināms | Nav attiecināms | Nav attiecināms |
| 0 | Nav attiecināms | Nav attiecināms | Nav attiecināms |
|  | Nav attiecināms | Nav attiecināms | Nav attiecināms |
| 5. Precizēta finansiālā ietekme: | | X | | 0 | Nav attiecināms | Nav attiecināms | Nav attiecināms |
| 5.1. valsts pamatbudžets | |  | Nav attiecināms | Nav attiecināms | Nav attiecināms |
| 5.2. speciālais budžets | |  | Nav attiecināms | Nav attiecināms | Nav attiecināms |
| 5.3. pašvaldību budžets | |  | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Projekts šo jomu neskar. | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Pašlaik valsts budžeta līdzekļi tiesību akta izpildei nav nepieciešami, jo gadījumi, kad kuģa īpašnieks nepilda jūrnieka repatriācijas pienākumu, ir ārkārtēji un nav iepriekš paredzami. Līdz šim Ārlietu ministrija nav saņēmusi lūgumus segt jūrnieku repatriācijas izmaksas no valsts budžeta līdzekļiem.  Ņemot vērā repatriācijas izdevumu ārkārtējo raksturu, tie būtu sedzami no līdzekļiem neparedzētiem gadījumiem saskaņā ar Ministru kabineta 2009.gada 22.decembra noteikumiem Nr. 1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”.  Noteikumu projekts paredz, ka jūrnieka repatriācijai nepieciešamie izdevumi sākotnēji tiks segti no Ārlietu ministrijas rīcībā esošajiem valsts budžeta līdzekļiem. Pēc informācijas par jūrnieka repatriācijai izmantotajiem naudas līdzekļiem apkopošanas Ārlietu ministrija sagatavos pieprasījumu (tiesību akta projektu) iesniegšanai Ministru kabinetā, lai lemtu par līdzekļu piešķiršanu no valsts budžeta programmas „Līdzekļi neparedzētiem gadījumiem” ar mērķi kompensēt jūrnieka repatriācijas izdevumus.  Ja Ārlietu ministrijas rīcībā nebūs pietiekamu valsts budžeta līdzekļu, tad Ārlietu ministrija uzreiz vērsīsies ar pieprasījumu (tiesību akta projektu) Ministru kabinetā, lai steidzamības kārtā lemtu par līdzekļu piešķiršanu no valsts budžeta programmas „Līdzekļi neparedzētiem gadījumiem” ar mērķi segt jūrnieka repatriācijas izdevumus.  Jūrnieka repatriācijai izlietotie valsts budžeta finanšu līdzekļi regresa kārtībā piedzenami no kuģa īpašnieka un atmaksājami valsts pamatbudžeta ieņēmumos. | | | | | |

*Anotācijas IV, V, VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Ārlietu ministrija un VAS „Latvijas Jūras administrācija”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Ārlietu ministrs E. Rinkēvičs

Vizē:

Valsts sekretārs A.Pildegovičs

12.06.2014. 15:40

1079

E.Šulca

67016177, [eva.sulca@mfa.gov.lv](mailto:eva.sulca@mfa.gov.lv)